玄空本義敘
玄學由來久矣，眾以為玄空為玄學，而不知其乃科學化之學術也。其論山水形勢，則地理學也。土質土色，則地質學也。佈局聚勢，力貴向心，則物理學之力學也。俯察仰視，成象成形，則天文學也。風水方位，陰陽沖和，則氣象學也。八卦九宮，三元兩片，則又不外乎數學也。地理地質物理天文氣象與數學，人皆知其為自然科學矣，玄空地學闡明此諸學之體，而且習遠其用，不惟區此諸學之全，而且獨造其精，推而國之建邦經野，則有以知其興亡強弱。人之鐘靈毓秀，則有以知其質愚貴賤。是又兼有社會科學之用，謂非科學化，其可乎哉，科學不離時間與空間，地學不外形勢與理氣，形勢之龍穴砂水，論地之空間性也。其要在于合情，理氣之生旺衰死，論地之時間性也。其要在于合時，知形勢而不知理氣，則徒知龍穴砂水，而不知其何時生旺，何時衰死，或不免衣裘於春夏，衣葛於秋冬矣，知理氣而不知形勢，則徒知生旺衰死，而不知何地生旺，何地衰死，將不免拜夏宜葛而冬宜裘，而不知何為裘，而何為葛矣。惟形勢與理氣皆知，即空間與時間并重，地學之為科學化，蓋亦更無可痴，科學必由假設與試驗而發明，地學亦經千百年前賢之假設與試驗而來，并非出于玄想神話與迷信，惟非歷史之最久者，不足以假設試驗而成立，亦非文化之最高者，不知有此假設與試驗，此則我輩能之所以獨擅其奧，而非其他民族之所能知也。秦漢以後，此學為帝王所私，而黃帝井田，已肇九宮，文王遷囫，文武都盟鎬，周公管洛秦，開秦淮以金陵王氣，則學本於陰陽宜忌，漢唐以接，此學漸傳于世，而青囊黃石，管郭邱楊，曾賴與廖，哲人代出，絕學不止，以其關係甚大，故學心傳甚密，可見之形勢，雖有諸子百家之書，而精微尚待於探討，不可見之理氣，又有三元三合之論，而真偽每難放判別，近代雲間蔣氏，著述辨正，世所推為理氣正宗也。實則畫龍而未點晴，後之學者陷入于五里霧中耳。武進談師養吾，專心致志于理氣之學者數十年，初宗無錫章氏，著書立說，風行於世，後遇西江李氏，始得玄空真傅，而知昨非今是，近著玄空本義，成一家之言，解天下之惑，救世之婆心，地學之正也。雖亦限於禁戒，不免神龍見首不見尾，然而提要勾玄，隱顯互見，衡諸蔣氏之書，遠為深切著明，善讀者可以玩索有得，好學深思者，可以心知其奧矣，今者亂極必治，剝極必復，果能經邦之要，習符地學之理，則乘勢得時，地靈人傑，河山生色，人文蔚起，國運肇興，發揚光大，其作用之至重且大，寧可以道理計，是書之紙貴洛陽，亦不卜可知矣。子以地學之為科學化之學術也。因其微敘所及，不計錄灌無文，謹抒所見，以告國人。
    中華民國三十七年歲次戊子年七月壬戌朔越二十四日乙酉陸軍中將古臨沮田四園謹敘上海市寓所
　序
    天地間萬事萬物，不外乎陰陽，用之於物質，則成科學，用之於理智，則為哲學，我國羲文周孔，最先發明，原本科學哲學并重之，易日一陰一陽謂之道，自古制器律曆，滴漏南車，無一不從陰陽中來，近代世界交通各國發明科學，專重物質，以為能制勝一切，可知無一非從陰陽哲理，而形之於物質也，至於我國，則不特科學之落後，即陰陽哲理，亦將頻臨於湮沒之中，先覺而反為後覺。因循還延於不知不覺之中，殊為可惋，武進談養吾先生，幼習經詩，兼善哲理，自得肇省李師薪傳以還，孜研探討，窮究於青囊天玉各經之中，將歷年心得，積四十年之經驗，編著全集，發一刖人之所未發，道前人之所未言，探原索奧，與易理息息相通，為近代地理理氣之模本，宗查找蔣，國章張，可為點之圭臬，嘉露志切是道，每為研究有索者，莫不親身謀求，國難龍請談師後，人遇疑難處，廈廈請益， 一承指示，奧理覺然，於是深知談師之所得，與世俗絕然不同，談師著作發筐，以環境所係，無法付梓，如循各界之請，勉力行世，然綢繆非易，物力維艱，愛力允贊助，以觀厥成，藉利同好，事關學物，於仁人孝子，安親宅兆，不無裨益，謹於付梓之前，聊撮數語，以博大雅之正，是為序。
中華民國三十七年戊子盂秋江陰李嘉露敬序於申江旅次
   　談氏大玄空六法本義全集序
    易日天地定位，山澤通氣，雷風相薄，水火不相射，此先天卦之八體，子母分施，演變而成後天卦，即世所稱先天為體，後天為用者也。亦即中國之古哲學，身心性命之學也。嘗與昆山堪輿家劉雨農，評論地理家著述，以劉麓巖地理小補為最為寶貴之書，余得而雀之，原本易理，辭義精深，洵為善本，了丑舂，談師印行重註辨正心法講義，研究古玄空學！始知蔣氏辨正書，為地理正一不，惜蔣氏過於保密，讀其書著未能洞澈其義，談師重註辨正中，指出青囊經讀法，次將八體之子母公孫，天地自然之理氣，詳細註解，後以青囊經，青囊序，奧語，天王經，寶照經中所論之玄空，金龍，雌雄，挨星，城門，太歲等六法，列為六章，分別筆之於書，理法俱備，并有圖表以明其理，使研究者有正道可循，不為邪說所混淆，其有功於社會國家，豈淺鮮哉，欲研究玄空理氣者，莫備於蔣氏辨正，而發辨正之祕奧，莫善於談師重註辨正心法，即行將出版之談氏大玄空六法本義全集，談師據大易最古之哲學，河洛先後之卦理，八體子母公孫，宏佈分施之精義，重行著述大玄空六法本義十大章、以示同好，萬利社會，實為研究理氣者之篇，版辨正者之門縫，仁人孝子不可不讀之書，余既知之，雖學淺陋，何得無言以宣揚之，使後學者，得之而讀其書，見仁見智，化裁取用，知所滴得矣，謹敘數言，亦諸卷首。
    中華民國三十七年九月十九日   太倉錢漢平謹序
   　自序
    上古伏羲文王，書為先後八卦，以示太極陰陽，河圖洛書交易變易之理，分為體用兩卦．其氣消長歷定，變化莫測，故顏之曰易，而易之謂道，一陰一陽盡之矣。所謂大玄空學者，亦無非易之道也。先天為體，後天為用，此理氣中作法之體用也。窩鉗乳突，交錯織結，此形勢中作法之體用也。理氣之用，取其合時，形勢之體．取其合情。合時則以卦氣修短，雌雄交媾，生旺衰死為主。合情則以起伏高低，大小強弱，遠近向背為主！此不易之常理也。迄乎今世，以言乎用，則三合長生，三元挨星，納水撥砂也。以言乎體，則龍穴砂水．不辨其真偽，莫識其主客也，所以聚訟數千年，體用二者，各是其是非，重用者往往失之於形勢，重體者往往失之於理氣，然二者并論，與其失體，曷著失用，得其體矣，而總有合時之一日。失其體矣，而永無合時之望，此權宜之分解也。倘能形氣兩全，自屬至當，養吾幼年承家訓之合，為安先祖墓園起見，受於錫山一早氏嫡傳楊九如先生門下得受天心正運一二二四五六七八九，顛倒挨星之法，以為即所謂大玄空法者，數年後，歸而仍從事教育，及民八己未來，任職交通部上海電報總局，常以暇晷，招人公開研究，作為消遣，當時四方有志於章氏直解一派者，紛至杳來，以為蔣章一脈，闡發無餘，即養吾自身，以為公開淨盡，綱而刊印大玄空路透實驗新解等三書，以公同好，孰意欲求有濟，而反成障礙，所受天心正運﹂法，實非古之玄空學也。於己已之夏，方遇李氏虔虛於澠上，再三請求，始授得大支空六法真詮，始知一向所學稱為大玄空者，於易理完全相背，實非玄空真旨，而世之閱鄙前著各書，當然尚不知覺，其後尤氏著有宅運新案，榮氏著有二宅實驗，沈氏著有沈氏玄空學數書，皆以章氏墓附其後，為公開學術，救濟社會之旨，則彼此相同也。養吾自得訣以來，既知初學之非矣，為學術計為道德計，於庚午春三月，登報啟事，以冀有志於古玄空學，而誤於一早氏天心正運者，得有更正之望，千百年之古學，不為鄙人等所誤，迄今改轍研究者，固有其人，而抱先入為主，仍刻意於一二二四五顛倒論者，尚屬多數，大匠能以人規矩，不能使人巧，亦無可奈何也，今特商請於李師，咸為若一見仍按古訓秘而不傳，不從事立說傳後，今而後，吾道不免有漂沒之處，於是允以擇善而授，以資流傳。著書立說，仍按古訓，得訣者一言立曉，不知者累囑難明，天下無難事，有志事竟成，前後參閱，豈無登堂入室之路，蔣公對看雌雄一法，以山與水相對﹂語，曾謂石破天驚，鬼當夜哭，細玩之，方知其一日，實已宣泄無餘矣，養吾一本此旨，於丁丑事變以來，交通阻隔，鄉行絕少，數年編著，得成斯集，以冀挽救一刖著公開章說之非 俾來者得以改弦求進，玄空古學，尚留一線之光，非求虛名，全為實學，諒有識者，定不以此為欺世也，孰是孰非，原理具在，罪我責我，在所不原，茲姑以鄙人經歷，略略述之，顏日大玄空六法本義以博一哂，還望後之研究者，精益求進之，是為序。
    中華民國三十二年癸未仲夏江蘇武進橫林五伯塘談浩然養吾自序於上海旅次
編著凡例
    一本編命名玄空本義者，因玄空之旨，本由易理而來，發紉於羲文周孔，至晉郭樸唐楊益，始有專書，故以古意名之，惟原理深奧，歷來闡註各異，得真詮者，近代除蔣公大鴻，劉公麓巖二者之外，殊不多見，養吾研究有素，得訣已屆二十餘年，茲特將青囊天玉寶照各經文，分節詳註，并將歷年心得，列為言語錄，他如研究錄等，亦共同付刊，共為一集，故名之日養吾全集，以免日久混矇，可知除本著之外，本人別無他集。
    地理形氣各書，汗牛充棟，理氣除蔣公原註辨正，及劉公小補二者講玄空古義，此外別無他書，形勢則遠而張發微之王髓經，近而袁守定啖蔗錄，二者最為切當，其餘雖不無可讀之書，然古今新舊，不勝枚舉，聊作流覽參考可矣，不若理氣之罕見也。本編對於形勢，似少論列，然其旨歷來早經公開，全憑目力足力，實地考證得之，得其體，然後再合其用，是以巒頭各點，毋須後人再加諄諄，故略而不贅，總之山有情、水有意，不一硎平洋山龍，合乎。乘生氣三字盡之矣。
    是書專供已有普通基礎者研究之用，若初非讀蔣氏辨正玄空學識者，
似難懂，至如研究易學者，為最易入門。
    閱本編者，欲求深入堂奧，務從全部圖說註解，及各地覆信等統而觀之，則雖無師授，或可豁然貫通，一通百通，即所謂得訣也。訣也顯露，鄙特再擬之日，父母生六子，六子為六子，六子為父母，六子為六子四語，識得子母公孫，抽爻換象，坤壬乙之旨得矣，古玄空學之旨得矣，章派偽玄空，不辟自辟矣。
    本編通訊研究各稿，只具覆信，未載來爾者，以當時各地來信，隨到隨覆，為簡便計，因無助手，暫留去爾稿，來信不及謄錄，乃事實也。又因時世變遷，研究中途停止，故稿件不足，閱者諒之。
    附載各點，有與研究玄空方面不涉如追遠錄者，因出版之便，集而成之，以養紀念，今而後，年事日非，想來絕難再事編著，此為唯一之編著，或為最後之一集，未可知也，倘日後藉鄙人名義，編著成冊，而玄空用法，與本編貌合神離者，可決其為非，智者諒能別之。
    一是書以表而言，似專在玄空理氣，似捨體而重用，實則辨正全部，在學有巒頭，形氣相須，殊無分離之理。世有捨形勢而用玄空理氣者，猶有陰陽而無萬物，有尊卑而無于地，有乾坤而無男女，有是理欺，不用有形之巒頭，而用無形之理氣，宛如痴人說夢，故世有養僕為不用巒頭者，楊公曰看雌雄，僕亦日看雌雄，非巒頭而何，閱者諒之。
    一地道以狹義言，本孝子仁孫安親之常識，以廣義言之，乃吾人福國利民之要旨，研究學術，本為代天宣化，易曰易為諸子作，是以扶陽抑陰，僕曰地學何嘗不然，齊家立國者其鑒諸。
    玄空啟蒙緒言
    玄空者，包含三才，大而無外之謂也。合一陰一陽之謂道而言之，陰陽既判，雌雄顯象，而萬物生焉，於是萬物各具一太極，亦即各具一玄空也。幾者發動之所由始，發於陰陽之始，是名太極，太指太始化始為言，極者陰陽之結晶，為萬物發動之端，小而無內，至微而不能顯，至動而不能遏，玄空與太極，二者相需而不能須叟離也。一為化始，一為化成，而始與成之間，必具有一機焉，地理者，以有機而測其始，察其成者也。故列為六法，雌雄，金龍，挨星，測其機也。城門考，察其成也。太歲者，造化之循環，化成之休咎，吉凶消長循乎此，生旺衰死隸於此，已往將來，概可洞徹，形氣相感，息息相通，葬乘生氣，宅兆納氣，小而個人家庭，大而社會國家，人事之消長，國詐之隆替，莫不繫於形氣，惟其原理深奧，洞究者雖歷古有人，而大都用於個人者多，而用於社會者少，兼之師師相傳，格於天律，秘而不宣，所以有唐一行之三合偽法，混矇當世，楊公已稱百二十家，迄乎今玆，更為河漢矣，莫怪世之闢為迷信也。堪為天道，輿為地道，乃天文地理之道，葬與宅兆，乃人事趨吉避凶之道，乃生養死葬之孝道，俗以風水名之者，即司馬溫公所稱葬必擇水深土厚之地，乃避風避水之謂也。南方風氣柔弱，北方風氣剛強，亦地理之道也。地之結構，山為骨，水為血，而土為肉，一如人焉，凡體格魁梧，氣血強盛者，必精神勃勃，易成大業，衰弱者反是，其明證也，上古北方多產聖賢，而南方為少，上古人多壽考，物皆偉大，水流之暢達，地脈之旺盛，有以致之也。中古人煙稠密，水流漸淤，地脈漸阻，古今得氣之不同，所以智識品性，亦隨之而變遷，多水之地，每多豪富，多山之鄉，每多賢良，亦明證也，地理以小者言之，類多江湖術士，若能以大者言之，實我國最古之國學與哲學，歷古以來，以深究原理者少，習俗於皮毛者多，潮流所繫，幾於不齒，殊可嘆也。迄乎今茲，外患內憂，重重交迫、奈何以不需之哲學而加以深究之哉，能參以一 二者，亦不過一般窮賢宿儒，聊以塞責耳，莫嘆真道之勢將湮沒也。歷觀發祥之地，其山水形勢，必合於情意，而大有可觀者，毋論陰地陽基，以及城鎮繁華之地，莫不自天然之形勢得來，推而至於人事一切，莫不與山形水勢，如影隨形，凡城市之熱鬧地帶，大都屬於上水，大以成大，小以成小，亦事實也。其曰地理非實學，其誰信之，世有以輿道與。筮星相混為一流者，乃末加深究耳，江湖術士，邪說傍門，自在嚴禁之律，惜乎研究正宗者，乏人提倡，嚴加甄別，偽者去之，而合於原理者闡揚之，亦未始為救世救國之一途也。設全國各地，3B處將水流疏濬暢通，村落城鎮，并於土木建築上，詳加規定，新舊墓地，從事整飭，合於形氣哲理方案者，并合於新文化新生活者，推而至於新衛生，新教育，行政防衛，在在可以步文明之後塵，反弱為強，乃易事耳，以全國人民之精神，成全國處處之模範，以立萬世之基業，一舉全得，永世不休，此即地理大者也。以小道而成大業，全在乎用處之得其宜，與失其宜耳，得其宜則為實學，失其宜則幾近於迷，兼以地理真理，知者絕少，而一般信之太過而著迷者，最易受人所欺，又以其事簡而非繁，陰地為父母祖宗者，亦不過一次，既安而後已，為居住而興土木建屋宇者，生平能需要幾次，人生能力，能有幾人，所以大都假手於人，非其他如醫道之紛繁，藥性病症，大都人有常識，於事且繁，而不至受庸俗所欺，此地理之所以必欲徹底研求也。求者何，為孝道安親也。為趨吉避凶，保身保家，產賢能，輔忠良利社會，安國家也。人民多賢良，社會自安寧，君子多而小人獨，非風氣地理之所繫乎，周詐。洛遷豳，相陰陽觀流泉，皆兆於此，惟地理之理，繫於河洛先後天八卦之理，哲理深奧，原與易理相通，朱子於易纂述啟蒙者，以易理之更難詮釋也。僕以玄空學特著以啟蒙者，亦以原理之不易暢曉，恐易誤於邪說耳，茲先從河洛先後天卦理說起，亦發蒙初學玄空者，知其運用耳，按河洛卦理，數千年來，承聚先賢，疊加闡註，均未能變更其位次與卦數，要知天地陰陽不易之理，莫不均寓於此，不易者，數與卦之取舍，所易者，氣與時之消長，識得氣與時之消長，便合先聖先賢之卦理，若世俗偽法，往往以後天之洛書九數，任意顛倒，忽東忽西，忽南忽北。有時陽順，有時陰逆，於先聖先賢河洛卦理中，別具一天，另闢一理，以為地理之作法，南轅北轍，殊深浩嘆，彌漫當世，將何以堪，僕既誤於一刖著，而復悟於後師，知之而不言辨，是為自欺，既言既辨之而不徹底，是為欺人，識者諒能見原之，不知者或猶以為自炫其說，知我罪我，無從計議，我行我素，直而筆之，還望於世之明達者。
太極

    太極者，上推太始太古之初，即有此極之詞也，極者一也幾也始也。天地有此幾微之機，發而成萬物，萬物之所由始所由起老，以有此極也。所以天地萬物，凡有生機者，莫不有此極，云物物一太極者是也。失其極，即無物矣，周子曰無極而太極者，非先有無極而後有太極也。曰無極者，乃文詞上推而上之，至於有始之時，即有此極之謂也。謂之日形容詞也亦可，既有極矣，而後陰陽分，天地定，山澤通，雷風薄，水火不相射，放之彌於六合者此極也。卷之藏於密者此極也。放之則大而無外，謂之玄空，卷之則小而無內，謂之太極，一屬始，一屬成，無始則不能成，無成則無始矣，北辰者天極也。地軸者地極也。中央者人極也。地理以葬乘生氣為言亦極也。鐘靈毓秀，聚精會神，均繫於此，既乘生氣，而後萬物化育，氣感及於後人，生氣不乘，則精靈不安，遺骸易朽，經云先看金龍動不動者，生氣形於中，必能現於外，無以名之，故曰金龍，山水各有金龍，金龍既辨，生氣易乘，陰陽自然相見，不識金龍，則生氣莫辨，焉能辨其極與不極哉，語云三年尋龍，十年點穴，即極也。極之用極之義大矣哉，陰地重在乘氣，已如上述，陽宅則以納氣為重，而乘氣次之，陰地之極，只有一而無二，陽宅則隨間論間，間間有極，層層有極，有總極有分極，總極關於全宅，分極則關於各間各層各進各自得失，即物物一太極之意，以主人居住之所為一極，各人居住之所，則各人為一極，極既分清，八方納氣，在在各殊，所以各人之吉凶悔吝，各各不同也。納氣關於一時，乘氣關於永久，能兼籌并顧；最為全美，即陰地雖重乘氣，而納氣尤不能不兼顧，世分為巒頭理氣者，乘氣即巒頭，納氣即理氣也。乃地理作法中取捨之不同耳，識得人極，便知用法，有人
即有極，無人即無極，有極則有八方宜忌之辨，無極則無方無體，周其花甲，均無所論其宣忌矣，先至為主，後至為賓，主者極也。後至而與極無所顧忌者，則吉而利，後至而與主之前後左右方位不利者，必主為主者多凶，與後至者不涉也。世以年神方位論短長者，識得此極，便知吉凶，此一時之極，一年之極也。至如、水久之極，趨避宜忌，已如前述，一以觀之，當知輕重矣。

    　河圖
河圖圓，圓者氣也。天數五，地數五，天數一三五七九，地數二四六八十，一二三四五為生數，六七八九十為成數，一生一成而造化之機成焉，北方天一生水，地六成之，水無土不成，故一加五為六，所以云一六共宗，南方地二生火，天七成之，火無土不成，故二加五為七，所以云二七同道，東方天三生木，地八成之，木無土不成，故三加五為八，所以云三八為朋，西方地四生金，天九成之，金無土不成，故四加五為九，所以云四九為友，五十俱為土，而同途在中宮，蓋五行無土不成，無中央則不能臨制四方也。冬令為北方之氣而屬水，水生春令東方之木，木生夏令南方之火，火生中央及四維之土，而四維四季之土，以未土為最旺，土生秋令西方之金，而金復生冬令北方之水，四氣循環，周流六虛，此河圖之氣，所以云圓也。春夏為發育之氣，秋冬為收藏之氣，此所以十二支之建寅為正月，建卯為二月，建辰巳午未申酉戌亥子丑而至於三四五六七八九十十一十二月也。此十二支之五行，所以亦隨河圖之五行而定也。八干輔於支位，五行亦同隸之也。太陽躔丑為冬至，冬至一陽生，為溫厚之氣始，躔戌為春分，為溫厚之氣盛，太陽躔未為夏至，夏至一陰生，為嚴凝之氣始，躔辰為秋分，為嚴凝之氣盛，所以辰戌丑末為天地四方之氣，亦為四方之界，一大共宗者，即二十四山之癸子壬亥乾戌也。二七同道者，即二十四山之末坤申庚酉辛也。三八為朋者，即二十四山之二卯甲寅艮丑也。四九為友者，即二十四山之辰巽巳丙午丁也。天地之氣，一大與四九可通，二七與三八可通，一大與三八則不可通，二七與四九則亦不可通也。幕講云，坎離逢震巽，艮兌合乾坤，亦即一六四九可通，二七三八亦可通之義，並寓合五合十五之深一曰，一四合五，九六合十五，二二 口五，七八合十五，卦氣可通不可通，山水清純夾雜，可通不可通，即寓於此河圖生成之中可知矣，世俗不察，往往從盤面二十四山之干支八卦呆方位論短長者，未明河圖之原理也。經云認金龍，一經一緯義不窮，動不動，直待高人施妙用者，亦寓此深意，天地四時之氣，一左一右，亦即一經一縷，金龍為及時當令之氣，至剛至動，乾乾不息，易乾六爻均以龍名之者，乃至剛之氣，無以命名而名之也。地理取義金龍即此，惟一局人方知妙用，世以元運之當令一星挨山挨向謂金龍者，未明河圖之真旨也。河圖之原理無窮，金龍之用法不一，玩此方知四時各有金龍，每運各有金龍，形與氣各有金龍，二一一＊難盡，罄筆難書，正所謂高人妙用哉。

洛書

洛書方，方者形也。其數對待合十，由河圖分佈而成，四正一三七九為奇，四隅二四六八為耦，五居中央，縱橫十五，為流行之氣機，上元一二二四為一片，下元六七八九為一片，陽奇順佈，陰耦逆佈，生旺衰死，吉凶消長，以此為定論，用洛書之數，合先天子母公孫之卦而為用，數為表而爻象為裏，是為挨星真訣，世以洛書九數入中，從掌上飛佈論得失者，比比皆是，無從糾正，蔣公云洛書大數先天矩，的為至理名言，地理又以貪巨祿文廉武破輔弼之九星稱之者，亦爻象之代名詞，用不在星而在於卦，不在於後天之卦，而在於先天之一再三索之卦也。故可以洛書之數名之，可以北斗之星稱之，先後天同為八卦，而其用不在於先後天之呆方位八卦，而在於交互中活活潑潑之八卦中也。真知玄空者，洛書之稱用，與世俗之稱用有異也。書數有九，而卦只有八，周易全部，包含三才，何嘗非八，何來有九，五者妙合媾精之所也。易三六畫卦，二五均在中爻，故二亦稱妙合，五居中而臨制四方，非五之制四方，乃四方之各居中而能各制其四方也。其八方相對合十者，妙用在於零正生死，此零彼正，此生彼死，確為玄空中不易之圭臬，惟其隨氣流行之零正生死，不在於洛書之呆方位，亦不在於入中順逆顛倒飛佈之躔何方落何官也。總之天地自然之氣，非人力可以隨便挪移，既定位，既通氣，既相薄，既不相射，其生生化化，自有不易之理不易之位，不易而易，是為真易，不易者無形之雌雄，自然之交合也。必易者隨時流行之氣也。所易合於不易，即易簡之道也。即玄空之橐籥也。非口口相傳，窮究深索，其孰能知之。

先天八卦

    天開地闢謂之定位，包含三才，曠蕩八方，自然之雌雄，自然之交媾，放之彌於六合者玄空也。萬物莫能外之，萬物莫能出之，而萬物各具此老少陰陽也。各具此曠蕩之氣也。有此自然相配之氣，而後有自然相見相交之形，化化生生，均繫於此，分而言之，所以有日月相配，山水相見，男女相交，皆得此氣也。得此氣而後萬物自知相配相見相交，而無所用其教導也。數始於一而終於九，一二合三，三三合九，九為萬物之玄關，所以其數對待合九，乃化機化成之妙理，天地定而父母男女，尊卑高下，剛柔動靜，在在而分，天地交而生萬物，父母交而生子息，父母子息合為八體，是成八卦，父母老而退休，六子各自為父母，而各掌權衡，聘配三

八，而三又為萬物之玄關，萬物之父母矣，一二三四為一片，五六七八為一片，坤巽離兌為上元一片，艮坎震乾為下元一片，陽九陰六，有條不紊，此所以又云先天為體也。先天屬靜而居下日體，後天屬動而居上曰用，一體一用，一靜一動，而成天地陰陽之造化，吉凶消長之樞紐，先天虛其中，乃放之彌六合，大而無外之象，人為天地相交而化生者，休養生息，於此曠蕩無際之間，實屬化機化成之象，以先天已成之機，云曰後天者亦無不可也。故周公相陰陽，楊公看雌雄，而地理之道尚矣，地理為人生與天地形氣氣感相應之哲理，故以玄空為名，而理則不外乎何洛先後天八卦之妙理也。捨此而言地理者，非天地人三才之理，乃傍門無理之理，強以為理也。

後天八卦

    易日帝出乎震，以至成言乎艮，為四時流行之氣，循環無端，即寓河圖木火土金水四方流行之氣也。此後天八卦之五行次序，所以如此擺佈也。非八卦陰陽老少之次序，乃八卦五行情性流行之氣若是也。八卦之用，八卦之氣，人物之感，悉兆於此，有天地定位之氣體，而後有出聚相見致役說言戰勢成言之形性，所以云後天，實則有氣自成形，有形自有感，乃同時同氣相應而成，並無先後之分也。日先天後天者，形氣相感之先後耳，非八卦之有先後也，世以伏義文王名之者，不過闡述之有先後耳，非八卦之有先後也明矣，有體無用，有用無體，世無此理，豈大易之道，尚能有先後之偏差哉，方隅惟八，故卦亦八，乾坎艮震為陽一片，巽離坤兌為陰一片，一二三四為上元一片，六七八九為下元一片，此數之流行之次序，非八卦陰陽老少之次序也明矣，數始於一，故用卦運起坎一，虛其中五而終於離九，坤順也。資生萬物而承天，故體卦始於坤。而終於乾，先後天上下相須而成用，是為真理氣真玄空，世以後天八卦之呆方位，並以洛書九數之當令一數人中，順逆飛佈為用者，未明河洛先後天卦理之原理也。書云數有數之陰陽，卦有卦之陰陽，即指後天為言，四正一三七人數之陽也。而卦則坎震屬陽，離兌屬陰，四隅二四六八數之陰也。而卦則乾艮屬陽，巽坤屬陰，又云上元是陰，下元是陽，上元是陽，下元是陰者，亦含卦與數之陰陽為言也。上元一三運，卦數一三坎震均屬陽，下元

七九運，數之七九屬陽，而卦之兌離屬陰矣，上元二四運，數之二四為耦，而卦之坤巽亦屬陰，下元六八運，數之六八為耦，而卦之乾艮屬陽矣，陰陽奇偶，活活潑潑，非一例而言也亦明矣，總之陰陽卦數，得玄空六法真訣者，各有行用，有條不紊，不能絲毫假借也。世無研究者，故混雜而難分，世又有以一四七與二五八與三六九為三般卦者，有以一四七為孟，二五八為仲，三六九為季者，豈知三般卦只有一四七，而無二五八與三六九，乃指卦與數言，孟仲季之一四七與二五八與三六九，乃指九數之次序言，一實一虛，有條不紊，理數之難明於此可知，莫怪世人之難於入門也。語云陰陽蒙憧，豈蒙憧哉，不易悟徹耳，無人指示耳。

釋九宮九氣

    洛書以九數而畫九宮，運用在於中五，五即極也。先天之數，虛其中而八方對待，其數合九，井田之制，八方為私田，而中為公田，公私合九，禹敘九疇，一五行至九五福亦九也。地理納八方之氣，而乘中央之氣，合上下四方而亦為九，數始於一而終於九，五為九數之中數

中而且正，故以為極，所以論體論用，均不外乎九，先後二天以卦言則只有八，以體與用統而言之則皆為九，雖云有九，而用則只有八也，惟雖用八，而實不能離中五而言用也。捨中五而言八，則無極而無主矣，不過中五之用，與八方八卦之用有異而已矣，體用合而言之，故曰九宮，亦曰九氣，世以九宮論九運之謬者，不辨自明矣。

釋十字

十字之形，明且顯矣，十字之義！深且奧矣，古以龍穴砂水向五者為言者，隱而未發也。向為十字之大關鍵，向字象形，即寓陰陽動靜相配相見相交之深意，上為靜而陰，下為動而陽，中為陰陽相交之極，上為龍、下為向，左右為砂，而中為穴，合一刖後左右中而為五也。悟得十字，即知五大要素之橐籥，而後可以尋龍點穴，經云十字有玄微，意即寓此，卷之則為小十，放之則為大十，曠觀萬物，其生生化化，莫不有十，萬事之失其十者，即不和而必致凶，得其十者，則中正和平，理勢然也，地理云乎哉，孔聖之性命，耶聖之十架，一理而已矣，學者神而明之可也。

論向

    向者方向也。地理以立向為向，以面前為向，似覺合理，要知向不能人為，須出於天成，一地有一地之向，一處有一處之向，務必人為之向與天然之向，形氣合一，方為真向，陰陽宅立向，大都以人為之向為主，從羅經上二十四山之干支八卦，陰陽紅黑，順于逆子，度數多寡論短長，似是而非，莫衷一是，此人為之向，以極論向也。要知極乃無方無隅之物，向中之口者人也。人即極也。有極而後有八方，八方之內乃真向也。識得十字，自知立向，自知體用，研究玄空者！探用索體，均以理言之，不知者以為重理而不重形，偏於用而失於體，豈知言理而捨形，則如捕風捉影，射者無的，將何以堪，世人只知言龍穴砂水之形為體，不知言龍穴砂水之理即體也。言理之體，理深而透徹，言形之體，呆板而失實，人能明得理氣之體，而後講形勢之體，閱形勢之書，自可豁然，否則恐只知其一，不知其二，食而不化，比比皆是，巒頭理氣，二者不可須叟離也。閱鄙著者當知有所深察之矣。

釋二十四山

二十四山，一名二十四龍，乃方位之代名詞，周天本三百六十五度有奇，古人以十二支平均分之，故以三百六十度為用，每支得三十度，後以四正有子午卯西代之矣，而四隅則無之，故經云後天再用干與維，所以成二十四龍，再按卦理，亦應以三八為合，故以二十四山為立向之用，每字占十五度，其干支八卦之陰陽五行，於地理作法，毫無所涉，惟用此以記其方向之名耳，而為用之道！得失之理，乃係乎八卦之子母公孫；不係乎二十四龍也，世之地理家，類皆只知二十四山之表，不知二十四山之裏也。聚訟數千百年，將何以去其非而歸其正哉，至如其他消納等種種俗說，以及用六十四卦為地理作用者，更非所計矣。

說葬

    經曰葬者藏也。乘生氣也。葬字象形，上草下土，而中為一死字，草即生氣之發於外者，不得生氣，則草為死物，而土亦成死土矣，地理論龍穴砂水向，所謂十字之意旨，皆著關於生氣之間，藏即寶藏之意，生氣既得，而後藏之不朽，藏物如此，葬之意義亦無非若是，先人之

遺體，葬得生氣之所，則陰靈和暖而不散，遺骸永保而不朽，先人安則子孫安、木本水源，同氣相感，後啟心福，理也亦義也孝也。朱子以為人子之常識者亦此也。其得失關係，全屬氣感與孝感，父母子女，為氣感情感最切者，遺骸之關係後啟為最切也。無情感，則氣感並無之矣，古云孝感動天庭者，先有孝感，而後有氣感也明矣，青囊云氣感而應，鬼福及人，誠哉經一曰矣，葬之以禮，不勝枚舉，而以得地乘氣為最，合乎人之情，即合乎天之理，即合乎孝之道，他非所計矣。

論宅兆

    書曰卜其宅兆而居之，男以女為室，女以男為家，家室即宅兆也，安居樂業，一繫於此，宅之設計，全用人為，式樣之新舊，雖代有不同，而乘氣納氣則一也。其納氣重在氣口，即門也。外門納外氣，內門納內氣，感之者人也。納氣之大小緩急，以形局為主體，所納之氣有

生旺衰死者，方位之不同，氣運時令之不同也。同一納氣，所以有此時吉彼時凶者，時運之分也。所納之氣，緩急大小，方位合情合時者吉，反之即凶，所謂宅之極不一者，宅中居住之所之人各各不同也。世有以八宅遊年論短長者，未明八卦之原理也。又有以間數層數論五行者，暗中摸索，晝蛇添足，尤為可哂，要知陰陽一理，夫陰陽宅之不同點，在於立極之純一與複雜上著眼，乘氣納氣之各殊耳，乃形式之不同，非理氣之不同也。蔣氏云後門房門一樣裝，即此意也。他如今之所謂西式屋宇，門窗四達，若泥於宅向者，將何從下手，何為主何為客，何從分別，識得納氣，辨得立極，一言道破，用法自明，豈有中西新舊之分，亦無城市鄉村之別，研究玄空納氣之理，辨得河洛消長之道，豈有他哉，世俗偽說，一掃破之，無餘蘊矣。

論穴

地理最注重者莫如穴，穴者生氣會萃之所也。其象形極為明顯，入首，為來龍發脈之所，猶人之首，為開帳之勢，猶人之左右手，即大龍虎砂也。八者為內砂小龍虎，氣聚於中，猶人之兩股，結穴即在其中，男女相交，而能生育者即此，結者凝結聚集之意，故稱結，其穴之深淺高底，偏左偏右，宜前宜後，全以近身之內八字為準繩二以外氣為主，一以內氣之土色為主，陰中取陽，陽中取陰，剛柔相濟，乃為正結，古以暈為言者，意亦在此，書云孤陰不生，獨陽不長，陰陽和而後雨澤降，高而不露風，低而不受水，避風避水，所以稱風水，陰陽相和之陽，即生氣交合之所，形氣相感，其吉可知，理也亦宜也。觀乎天察乎地，察乎植物開花結果之所一也。非既有花果而知其氣聚，當其未花未果之前，已可知其此株之必無花果，而必有花果矣，不特如是，即其花果之大小強弱，亦可於事前測而識之，此無他理也亦宜也。地理之知其前因後果者，一理而已矣，形氣兼參，自得其妙，誰曰捨體而言用，捨用而言體，以一而分為二，非地理之道也亦明矣。

[image: image13.png]%




　論前後龍虎

    古論前後左右，大都以朝南為例言之，南方為後天之離，易曰離為雉，南方屬火，火色朱故稱朱雀！北方為坎，易曰坎為矢，矢者獸屬，北方屬水，水色黑，故稱元武，東方為震，易日震為龍，東方屬木，其色青，故稱青龍，西方為後天之兌，易曰兌為羊，屬獸類，西方屬金，其色白，故稱白虎，乃前後左右之代名詞耳，實則無所謂龍虎雀武也。龍未必純吉，虎未必盡凶，總之不論前後左右，務必高低相稱，處處合情則為吉，無情則為凶，地理立穴，一如人事，主客儀容，務必相稱，主弱賓強，則非所宣，書日山有情水有意，面面相顧，方稱全美，世以龍地龍穴稱之者，實為怪談，世又有以喝形名地者，更屬無稽，言龍言虎言禽言獸，地之外形，或有近似之模樣，其內氣之結作，何嘗有此肖像，乃好事好奇者，以此命名而玩世耳，所以有甲以為是禽，乙又以為獸者，而丙則或以為非禽非獸矣，諸如此類，姑聽之而姑置之可矣，於理則無之也。語云能為智者道，難與俗人言，而俗人亦往往好聽之而亦好言之，且不以為俗也。然歟否歟，質之高明以為如何。

辨山情水意

山水向我者為有情，背我者為無情，我者主也。立穴之所，立宅之所皆我也。向左則情在左，向右則情在右，猶人之四肢，皆向內而不向外，情在於身也。植物之枝葉，枝枝向本身，亦情在內也。地理論形勢，不外乎一情字，論理氣不外乎一時字，合情合時則為休，失情失時則為咎，形家法家，千言萬語，均不能出此情時二字之範圍可知矣，大情則大結，小情則小結，結之大小係於形勢，發之遠近係於理氣，乃一定不易之理，貪大易假，貪小力弱，總之山水無論大小，結地不拘幹校，要求其一真可矣，地脈之凝結，宛如果木，枝枝開花結果，有花有果即得矣，惟恐其無花無果，則徒然枉費矣，擇地安親，適可為止，過猶不及，中庸之道，不受庸愚所欺，不迷於富貴利祿，求其平安與合理則可矣，為地師者，亦能抱定此旨以應世，自無江湖邪說之譏矣，天地間萬事萬物不外一理，理通則自合，周易三百八十四爻，包含三才，亦不外一理，惟世有無理而以為理者，地之理，尚有山水形跡可見，有心人自能識之，歷古以來有信之者，有闢之者，不自研究無暇講求有以致之耳，姑聽之而姑言之，哲理具在，豈如。筮星相之任意飾詞哉。

辨龍穴砂水向

看地與看植物無異，不過命名之不同耳，植物之根，即地之來脈來龍也。其開花結果之所即穴也。乃即形止氣蓄之所，其左右分枝，即所謂砂也，幹為主而枝為客，幹名龍而枝稱砂，花果之向上而長者即向也。惟水則或左或右，原無一定，花果枝葉之賴以生化者，重在根幹也。賴以保護者，在乎左右之枝，得以滋潤者，賴在雨露之水，其成份之大小多寡！務以根幹花果之大小強弱為斷，潤澤適宜，則滋長必繁，如或太過不及，則雖有花果，而成熟有異矣，地理之論龍穴砂水向者，其義亦與此相符，曰龍貴陰者，陰則脈氣強盛有力，穴貴陽老，陰來化陽也。陽則氣和有濟，元武要垂頭者，認面別背之分辨法也，砂貴揖水貴朝者，顧我有情無情之分也。其他如後山鬼撐，砂外曜氣，以及案內案外官星貴人等等諸說，乃辨本身龍力之大小強弱之分也。與植物之大小強弱，形同一理，平洋依水為龍者，龍非水也。來氣來脈為龍也。水有情則砂自有意，一為立體，一為眠體，所分者不過如是耳，用法之或重脈氣或重水勢，則與山地無二也，得訣傳眼者，自能分別用之矣。

龍力長短辨

經云一代風光一節龍，龍來長短定枯榮，其數法，由近穴第一節起為第一代，龍如此論，水亦如此論，平洋地龍微而脈隱，亦如是論，三十年為一世，測某代應驗如何如何，即如是論之，古師每有其說，而閱者難明，綠列此圖以明之，神而明之，存乎其人。

先後天體用說明

先天為體，後天為用，今人言之熟矣，而先天之體，絕無人能用之，而後天之用，亦已根本全錯，如今之章派為尤甚，以元運及山向盤，如年月紫白之從掌上飛佈，與原理已相去霄壤，玆姑不贅，先天在下層，靜而不動為體，後天在上層，動而不息為用，先天卦爻，陽九陰六，上元一二三四運為用卦，坤巽離兌為體卦，坤統三女屬陰一片，共管九十年，下元六七八九運為用卦！艮坎震乾為體卦，乾統三男屬陽一片，共管九十年，上下兩元，合為一百八十年，體則千古不易，用則循環無端．此玄空理氣之稱體用，非巒頭理氣之稱體用也。世以三元九運論短長者，閱此可以曉然矣。

        說明 前清同治三年甲子起一白運，屬上元一片九十年，民國四十三年甲午起大白運，屬下元一片九十年。

釋上中下要義

陰屬質，陽屬氣，上字上陰下陽，上質下氣，天在人上，故人所見者皆氣也，可知氣之上必有質，觀天北極眾星，有定所可知矣，下字上陽下陰，上氣下質，地在人下，故人所履者皆土也。人所賴以呼吸者皆氣也，中居上下之中，一陽縱貫於兩大之間，一陰含蓄一陽之氣，一陽者上天下地交感之氣也。一陰者，上下氣感交合之質也，上為天下為地，而中為萬物，萬物感天地之氣而成質，天地自相交，而萬物亦各自相交，物與物交，而後化生仍為一物，物與物無感，而天地之氣與萬物，則無時不想感也，所以天地人稱謂三才，世之地理有以三元命名，於理實不符。易曰一陰一陽謂之道，天地間只有陰陽二氣，所以萬物各有陰陽，曰三元者實非，乃三才也。上為陽下為陰，此兩片也。後天乾坎艮震為陽一片，巽離坤兌為陰一片，太極半陰半陽，皆二兀之道，先天坤巽離兌九十年為上元一片，艮坎震乾九十年為下元一片，兩片之說，於義益明，元既兩矣，而運則有八，亦無疑義，世以九宮分作九運，每宮二十年，二九亦成一百八十年，適值三花甲！故誤稱為三元，要知卦只有八，而中無主體之卦，乃執掌權衡公共之所，無九宮則八卦無施政之所，理勢然也。

釋三大卦原理

玄空三大卦，為理氣之橐籥，一稱三般卦，卦本有八，合而為四，何以云三，三者孟仲季一索再索三索也。父母老而退休，故稱三，以數言之，一為水火仲卦，四為風雷孟卦，七為澤山季卦，故一四七為玄空三大卦，世以二五八三六九混稱之者，未明爻象卦理也。

釋孟仲季次序

左長右幼中仲，為我國倫序上通俗之理，地理上之分別，寶照辨之詳矣，數始於一而終於九，於數理上之倫次，亦為當然之理，如以孟仲季三行列之，則一四七屬孟，二五八屆仲，三六九屬季，可謂有條不紊，用之於形勢上，分辨孟仲季之輕重得失，確合至理，此為數學上九數之倫次，非洛書九數八卦卦理之倫序也。世俗不察，竟見以為一四七二五八三六九，即玄空理氣之三般卦者，以誤傳訛，不可究詰，蓋哲理之難於識別，此亦其一例，非精參卦理者，其孰能知之，諸如此類，莫怪古人之嘆百二十冢也。

結論

    啟蒙各節，已如上述，然其瑣屑用法，不外干支八卦紫白五行等等，或有連帶應用之處，別冊所具，茲可不贅，巒頭統而言之曰龍穴砂水，理氣則曰生旺衰死，山地則日窩鉗乳突，平洋則曰交鎖織結，陽宅有鄉居城市之不同，鄉間多白氣水道，城市多黃氣道路，至其外陽兜收，則勢必在於水流之聚蓄，與黃氣不涉也。作用大關鍵，山水形勢，重在合情，理氣

重在合時，二者與人之衣服飲食，可無二致，用隨氣轉，體與序分，語云十年風水輪流轉，十者約而言之之數也。其發祥之徵兆，全以山水形局大小為斷，山地重山，平洋重水，陰陽一理，茲姑以上海一埠言之，自楚舂中疏濬黃浦環築海塘以還，太湖水流，點滴不漏，分流合併浦江，而入於海，北合運河瀏河等，與長江會合於淞口，此滬埠水流之大概情形也。再論地脈，遠自天目，近自杭嘉松，至余山落平，經滬西而止於黃浦之濱，此氣脈之大概情形也。以西南為來脈，以浦東為蓋砂，運河北岸之地為龍砂，洋涇南岸之地為虎砂，其中心生氣會萃之所，即成熱鬧之大市場，此結作之大概情形也。滬市地濱東海，位當下游，應以東方為上水有力之所，非內地城市以西方為來水有力之所所比，自水蒸氣發明，輪渡交通便利以來，商業日漸繁盛，市民日漸增多，迄乎今茲，為時百餘年，已成為東亞大市場，雖云人事之所繫，實則不外乎水流地脈之大會合有以致之，地理之明證，此為其最著者也。古云地靈人傑，不其然乎，研究地學者，能從形跡上著眼，理氣中探索，自可豁然知其所以矣，追而至於我國歷古建都之所，察其形局氣運，國柞隆替，更可知地理之所繫，重且大矣，非一宅一坵之小焉者也。惟或理不敵數，人力之所能，天律之有所不能，未可知也。聊誌之以察其古往今來之事實云耳。

    　玄空應用各要圖左列

總上二十四圖，為支空大法中應用最密切之用法，初視之似屬通常，細察之實具奧旨，務與辨正全經各要典互相參合，方見回味，或者用於形勢，或者關於理氣，或者關於無形相感，或者關於有形相見，以及動靜文媾雌雄配合等等，總之不外與河洛先後天處處有密切要義也。閱者分別細玩之，方知各有用法存乎其間矣，茲姑略而附之，以貢世之意志相近喜於研究者。

